da de da de da de fi en en en sv da nl de bar da da da da fr da da da da da da da da da da da da de en da de de da da es da da it da da da da da da da de
Rigtig gode legekammerater | Dansk Skoleforening for Sydslesvig e.V.
Legepatruljer indtager Sydslesvig og animerer kammeraterne til god leg på skolegården.
70 unge fra seks danske skoler i Sydslesvig og Lyreskovskolen i Padborg har været på kursus med legepatruljen. Legepatruljen er et projekt, som skal sætte mere fut i frikvartererne ved at sætte sjove lege i gang. Kurset er startskuddet til et vigtigt job i skolegården, hvor eleverne vil fungere som forbilleder, der får de små skolekammerater til at glæde sig til frikvartererne med lege, der styrker bevægelse og trivsel. På kurset lærer eleverne at stå frem, styre og regulere legene og sørge for, at alle børn er med.
- De får rygsækken fyldt med gode lege og med viden om, hvordan de sætter dem i gang. På kurset lærer de at være forbillede, for det nytter ikke noget at være fjollet, når man instruerer, for så bliver resultatet også fjollet, siger legeinstruktør Ann-Karina Overlade fra Dansk Skoleidræt, som står bag arrangementet. Kurset fandt sted i Cornelius Hansen-Skolens idrætshal, og på skolen har man allerede en legepatrulje. Det er eleverne selv, der er ansvarlige for at gennemføre legene, og kurset skal kvalificere dem yderligere til dette arbejde.
- Ved at fremme legen i frikvartererne øger vi elevernes fysiske aktivitetsniveau, og det giver positive udsving på den fysiske såvel som den mentale sundhed. Derudover er det med til at give eleverne nogle gode motionsvaner, der kan trække renter langt ind i voksenlivet, siger formand i Dansk Skoleidræt Finn Kristensen.
Nu skal de i gang
På Nibøl Danske Skole vil man i gang med legepatruljen. Skoleleder Inga Thamsen er derfor med en flok elever på kurset.
- Jeg har før oplevet - på den skole, jeg var - hvordan de unge fra legepatruljen vokser med opgaven. I starten skal de lige tages lidt i hånden, men der går ikke lang tid, før de styrer det hele selv, siger hun. Den samme erfaring har man gjort på Oksevejens Skole i Flensborg:
- Vi bruger mest legepatruljen om vinteren, hvor eleverne i den store pause bruger gymnastiksalen to gange om ugen. Det er vores 6. klasse, der står for legepatruljen, og godt en tredjedel af skolens elever er med, siger lærer Kirsten Hansen.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
1055 skoler i Danmark og Sydslesvig har været på kursus i legepatruljen.
Legepatruljen er med til at sætte fokus på bevægelse på skolerne og give eleverne nogle gode oplevelser med motion.
Legepatruljen appellerer både til aktive børn og de børn, der normalt ikke er så aktive.
Legepatruljen giver god aktivitet i frikvartererne og er med til at skabe sociale relationer på tværs af klassetrin.
Legepatruljen er med til at give bedre sammenhold på skolen og mindske mobning, fordi eleverne får styrket deres sociale kompetencer gennem legen.
Dansk Skoleforening for Sydslesvig e.V.Stuhrsallee 2224937 Flensburg